Στις 18 Αυγούστου του 2018 η Μακλάρεν εξέδωσε ανακοίνωση στην οποία ανέφερε πως από το 2019 ο Σάινθ θα πήγαινε ως αποσπασμένος οδηγός εκεί και θ' αντικαθιστούσε το συμπατριώτη του Φερνάντο Αλόνσο ο οποίος είχε αποφασισει ν' αποσυρθεί στο τέλος της σεζόν. Μετά από μια κακή αρχή στην Αυστραλία αλλά και με τον ίδιο να εμπλέκεται σε συγκρούσεις που έγιναν στο Μπαχρέιν και στη Κίνα, βρήκε τον ρυθμό που ήθελε, σκοράροντας σημαντικούς πόντους για τον ίδιο και την ομάδα του. Στην Βραζιλία, ξεκινώντας από την 20η θέση, κατάφερε να τερματίσει στην 4η θέση του βαθμολογικού πίνακα του αγώνα, αλλά η ποινή που δέχθηκε ο Λιούις Χάμιλτον λόγω της σύγκρουσης του με τον Αλεξάντερ Άλμπον στους τελευταίους γύρους του αγώνα, του χάρισαν την 3η θέση, πίσω από τους Μαξ Φερστάπεν και Πιερ Γκασλί με Ρεντ Μπουλ και Σκουντερία Τόρο Ρόσσο αντίστοιχα